《送人为郡回》
宋代·吕陶

当世勋贤后，崭然器业高。剑锋天际倚，虹气玉中韬。

列乘提藩天，双旌署郡曹。至精凭宝鉴，大割见庖刀。

旷阔非私物，周流不失毫。霜威摧吏爪，春煦起民膏。

治世须医国，亨涂合拥旄。蜀人怀旧德，涪汉共滔滔。

作者简介：（1027—1103）成都人，字元钧，号净德。仁宗皇祐间进士。神宗熙宁三年举制科，对策枚数王安石新法之过，出通判蜀州。哲宗元祐初，擢殿中侍御史，首上邪正之辨，劾新党蔡确、韩缜、张璪、章惇等。累迁中书舍人，进给事中。哲宗亲政，知陈州。坐元祐党夺职，责衡州居住。徽宗立，复集贤殿修撰、知梓州，致仕。有《净德集》。